Interakcie liekov
Chcem sa opytat na uzivanie tabletky na tlak copreenesa a uzivanie milurit na dnu
Dobrý deň,
ďakujeme za Vašu otázku.
Pri súčasnom užívaní liekov boli hlásené prípady leukopénie až prípadného poškodenia obličiek. Toto riziko bolo vyššie predovšetkým u pacientov so zníženou funkciou obličiek. V prípade, že má pacient zníženú funkciu obličiek, je potrebné zvážiť pomer prínosu liečby a možného rizika. Samotná Co-Prenessa môže v organizme zvýšiť hladinu kyseliny močovej. Aj keď tento nežiadúci účinok je menej častý, stojí za spomenutie. Preto ak ste problémy s nadbytkom kyseliny močovej nemali pred začatím užívania Co-Prenessy odporúčam Vám konzultáciu s lekárom.
Prajem všetko dobré.
S pozdravom
PharmDr. Lenka Čorbová.